Downloaded from YTS.BZ
Official YIFY movies site: YTS.BZ
- Awak nampak apa-apa? - Ya.
- Bersedia untuk mula. - Apa yang awak nampak?
Akhir Liga Juara-Juara di Istanbul.
2005.
25 MEI 2005 ISTANBUL
Kita akan bermula di sini.
Liverpool menentang AC Milan.
Berdebar menontonnya.
Tiada siapa beri peluang kepada Liverpool pada permulaan kempen ini.
Jika ada orang beritahu saya
kami akan ke perlawanan akhir Liga Juara-Juara,
saya tentu kata dia gila.
Kami pasukan biasa.
Tapi kami melalui perjalanan ajaib yang kami tak sangka,
dan kami kini di Istanbul.
Liverpool berdiri di ambang sejarah
namun menentang pasukan barisan bintang Milan.
Wah. Itu yang kami hadapi.
Setiap pemain bertaraf dunia.
Lihatlah suasana ini.
Mereka akan buat mereka didengari malam ini.
Kami dapat rasa jangkaan daripada peminat Liverpool.
Terasa bebanan seluruh bandar di bahu kami
menunggu perlawanan akhir begitu lama.
Malam ini peluang untuk menebus masa lalu.
Dua puluh satu tahun menunggu untuk trofi utama ini.
Semakin hampir ke perlawanan,
semakin kami percaya kami boleh menang.
Kami tahu ini peluang kami untuk mencipta sejarah.
Bola masuk!
Dua-kosong Milan!
Kini tiga-kosong!
Permainan terbesar dalam hidup kami
bertukar menjadi
mimpi paling ngeri.
Ini mungkin kekalahan paling teruk dalam perlawanan akhir Liga Juara-Juara.
Mereka jauh ketinggalan. Jauh.
Tiga-kosong, ini sudah berakhir.
Wisel separuh masa pertama berbunyi.
Saya tak pernah sekecewa ini sebagai pemain bola sepak.
Bukan ini sejarah yang kami nak cipta.
Situasi yang mengecewakan bagi Liverpool.
Permainan mereka huru-hara.
Ini sangat memalukan.
Mereka perlu ke bilik persalinan, dan kawal situasi.
Tiada peluang untuk Liverpool.
Liverpool perlu keajaiban di sini.
Sejak malam itu,
saya tak boleh ke mana-mana di serata dunia
tanpa ada orang tanya apa jadi pada separuh masa pertama.
Saya selalu ditanya, "Apa jadi pada separuh masa pertama?"
Saya masih cuba fikirkan.
Anda rasa anda dah lihat semua.
Saya perasan dalam banyak dokumentari pada waktu begini,
suasana senyap, kamera merakam dan itu yang dimasukkan.
Sementara tunggu soalan pertama.
Sambil termenung.
Beri sepatah dua kata, Jamie?
Liverpool, Istanbul, Milan, Netflix, blokbuster.
Bagus. Kami suka yang hujung.
Dari mana awak nak mula cerita ini, Jamie?
Bagi saya,
ceritanya bermula, berbatu-batu jauhnya dari Liverpool,
pada musim panas 2004,
di Portugal.
JUN 2004 SETAHUN SEBELUM ISTANBUL
Di Lisbon malam ini, bas pasukan England bawa pemain
ke hotel yang dikawal ketat di atas bukit
yang mereka harap menjadi penginapan hingga awal Julai.
Ini Kejuaraan Eropah.
Saya bersama skuad England.
sebaris Michael Owen dan Steven Gerrard dari Liverpool.
Walaupun kami bersama England,
kami bertiga kerap fikir pasal Liverpool.
- Ke depan sikit, Jamie. - Ya.
Saya susah tukar fokus dari kelab.
Pandang terus ke kamera.
Jamie Carragher, pertahanan.
Mungkin itu salah satu sebab England tak pernah seberjaya itu.
Steven Gerrard, pemain tengah.
- Awak okey, Steven? - Ya, saya okey.
BEKAS PEMAIN TENGAH LIVERPOOL
Kalau lama-lama saya sakit belakang, tapi sekarang okey.
Pandang tegak ke kamera cakap, "Michael Owen, penyerang."
- Saya menghadap mana? Tegak? - Ya.
Kami bertiga bermain untuk Liverpool sejak kami sebesar ini.
Ada yang akan kata saya tak membesar sangat.
Kelab Bola Sepak Liverpool hidup dalam jiwa kami.
Ini katil saya dan bahagian tepi bilik
tempat saya simpan poster untuk mengingatkan saya kepada Liverpool.
Kami sanggup mati demi Kelab Bola Sepak Liverpool.
Bila kali pertama awak datang ke Liverpool?
Ketika sembilan, 10 tahun.
Awak nak pakai baju nombor berapa kalau masuk kelab ini?
Nombor lapan.
Ada sesuatu yang istimewa dan berbeza bila kami lalui setiap tahap.
Ikatan kami lebih kuat.
Rasa kesetiaan mendalam dan nak buat yang terbaik untuk kelab.
Kelab Bola Sepak Liverpool ialah cinta dan minat saya.
Kami hidup, bernafas, sayang dan berimpian tentang kelab ini.
Di Portugal, ada ketidakpastian tentang pemain-pemain Liverpool.
Pengurus kami tiada.
Pengurus Liverpool dah tiada.
Selepas enam musim bertugas,
pengurus Liverpool telah meninggalkan kelab.
Pengurus pertama yang dipecat oleh kelab sejak 1959.
Ketika saya kecil, Liverpool antara pasukan terbaik Eropah.
Empat Piala Eropah.
Liverpool juara Eropah untuk kali keempat.
Kami dah jauh ketinggalan.
Kami tak bersaing dengan pasukan teratas.
Undur dan masuk gol sendiri! Kedukaan bagi The Reds!
Perlawanan liga dan piala biasa saja.
Prestasi tak begitu bagus.
Di luar kawalan.
Dan bola masuk! Memalukan bagi Liverpool.
Ada beberapa pemain dalam pasukan yang orang fikir,
"Kalau Liverpool nak menang trofi, mereka perlu tukar pemain itu..."
Peminat rasa kecewa kami tak menang.
Steven Gerrard dibuang padang!
Itu cabaran yang...
mungkin menunjukkan kekecewaan yang dia rasa.
Semua orang pasti kecewa.
Kami tersasar jauh. Bagaimana nak bangkit?
Saya membesar dengan Liverpool mendominasi.
Boleh mereka bersaing di puncak lagi?
Kamu tiada peluang.
Saya betul-betul kecewa.
Saya menangis tengah hari tadi.
Dulu moto Liverpool, "Tempat pertama yang terbaik dan kedua tiada nilai."
Bagi saya perlu adanya pemikiran baru di Anfield.
Bagi pemain Liverpool di kem latihan England,
pemecatan pengurus dari Anfield menjadi gangguan utama.
Ia topik perbualan
dalam kalangan ahli Liverpool skuad England hari ini.
Saya pergi kejohanan dengan harapan ketepikan semua gangguan
dan fokus pada pasukan England, tapi itu mustahil.
Tiba-tiba, kami dengar berita pengurus baru telah dilantik.
Ada rasa teruja.
"Bagaimana pengurus baru nanti?"
Tapi juga, "Ke mana arah kelab kita?"
Akhbar pagi di Liverpool menyuarakan soalan ramai.
"Siapa seterusnya akan ambil alih di Anfield?"
Kami berbesar hati mengumumkan Rafael Benítez sertai kami hari ini
sebagai pengurus, dengan kontrak lima tahun.
Di kelab,
ada rasa yang kami dah tersasar.
Kami perlu buat perubahan dan tindakan pertama yang ketara
adalah mencari seseorang
dengan rekod kemenangan dalam salah satu liga utama Eropah.
Dia memegang rekod yang hebat.
Dua kejuaraan liga Sepanyol dalam tiga tahun, itu dah cukup.
Selamat datang ke Anfield.
- Terima kasih. - Tahniah.
Betapa pentingnya awak kekalkan
pemain terbaik Liverpool sekarang?
Disebabkan kami tersasar jauh, saya sangat bimbang
kami akan kehilangan Michael Owen dan Steven Gerrard,
pemain terbaik dalam kelab.
Steven kapten kelab.
Gerrard... Serangan cantik!
Dia pemain yang mengagumkan!
Berjiwa besar, semangat menggunung.
Steven Gerrard...
Usaha hebat! Gol yang cantik sekali oleh Gerrard!
Dia cerminan Liverpool sepenuhnya.
Owen... Keseimbangan baik.
Gerrard! Tiga untuk Liverpool dan Michael Owen tonggaknya.
Michael, dia pemain bintang.
Pemain Bola Sepak Tahunan Eropah.
Gerakannya pantas, penjaring yang hebat.
Melangkaui halangan pertama dan kedua. Bijak!
Jaringan yang hebat!
Michael Owen, ibarat mesin gol.
Kalau kami nak kembali ke puncak,
kami melihat mereka sebagai nadi pasukan.
Gerrard...
Cantik betul golnya! Memukau!
Sekali lagi kerjasama Gerrard-Owen!
Sejauh mana pentingnya mereka kekal dalam rancangan awak?
Saya nak bincang dengan mereka tentang idea saya.
- Okey? Terima kasih. - Terima kasih banyak.
Tugas pertama Rafa
adalah ke Portugal untuk memastikan pemain utama kekal.
Jika kelab ingin mengekalkan bintang mereka pada masa akan datang,
mereka perlu mula menang, dan terus menang,
untuk bersaing di peringkat tertinggi.
Bertemu pengurus baru Liverpool penting bagi saya,
tapi lebih penting
yang Rafa Benítez jumpa Steven Gerrard dan Michael Owen.
Mereka sangat kecewa dengan keadaan dalam kelab.
Saya fikir, saya cuma ada satu kerjaya.
Saya mungkin terpaksa fikirkan alternatif lain
untuk manfaatkan kerjaya saya.
Pemain England jumpa saya, "Ikatlah kontrak dengan kami."
Orang ketuk pintu hotel saya, "Apa kata ikat kontrak dengan kami?"
Saya fikir,
"Saya harap pengurus ini ada jawapan yang mereka berdua nak dengar."
- Bahasa Sepanyol atau Inggeris? - Mana-mana yang selesa.
Sedia?
Okey?
Bunyi okey, kedudukan okey, soalan okey?
BEKAS PENGURUS LIVERPOOL
Kami diberitahu dia akan kenalkan diri.
Dia nak menyapa dan berkenalan.
Tiba-tiba, kami masuk ke sebuah bilik...
Saya jangka dia akan bercakap tentang
betapa hebat dua pemain ini,
cara dia nak bina pasukan ikut mereka...
dan kami dapat sebaliknya.
- Awak sedang merakam? - Ya.
Ya. Dengar cakap saya.
Dia mula alihkan Stevie di papan ini.
Dia menekan saya, secara taktikal. "Saya tak nak ini, tak nak itu."
"Ini satu masalah. Awak perlu ubah."
"Awak terlalu banyak berlari."
"Awak tak boleh main kecuali kami percaya awak." Keadaan tegang.
Saya ingat kata-kata Rafa Benítez kepada Michael,
"Awak perlu belajar gerakkan bola lebih cepat."
Ya Tuhan! Tak pernah ada sesiapa cakap begitu kepada saya.
Saya bingung...
Itu perkara yang saya paling mahir pada masa itu.
Saya fikir, "Habislah..."
Bukan ini yang dia nak dengar.
Ketika itulah kami mula terfikir...
"Ini berbeza."
Ini berbeza.
Rasanya berbeza.
Sangat berbeza.
Sangat negatif.
Saya terfikir,
dia lebih perlukan saya berbanding saya perlukan dia.
Dia pastinya...
langsung tak meyakinkan saya
untuk kekal bersama pasukan.
Apa pendapat awak tentang mesyuarat itu?
Awak boleh rasa kalau seseorang puas hati dengan perbincangan.
Saya rasa, ya, mereka... Mereka puas hati.
...penyerang Liverpool, Michael Owen,
bakal menyertai Real Madrid, Sepanyol.
Pemain yang pernah dikenali sebagai keajaiban Liverpool,
meninggalkan kelab yang dia sertai pada usia 11 tahun.
Selamat pagi, semua.
Saya nak ucap ribuan terima kasih
kerana beri saya peluang bermain untuk pasukan terbaik di dunia.
Terima kasih banyak.
Saya ingat lagi betapa susahnya saya nak cakap,
"Ya, saya nak pergi."
Sebab, saya bersama Liverpool seumur hidup,
tapi saya rasa saya patut.
Real Madrid ialah pasukan paling berjaya di Eropah,
dan saya rasa kebanyakan orang
akan terpikat dengan peluang memenangi piala.
Berita pemergian Michael Owen baru diterima peminat di Anfield.
Satu era dah berakhir.
Selama 13 tahun, bakat Michael Owen bersinar terang
di padang bola sepak paling terkemuka ini.
Apa kita nak buat?
Bagi saya ini tak cukup bagus.
Kita kian mundur.
Berita itu tamparan hebat
bagi penyokong Liverpool dan bekas rakan sepasukan Michael Owen.
Saya rasa kecewa.
Saya hampa.
Tapi sebahagian diri saya memahaminya ketika itu,
tapi sebahagian lagi benci, sebab saya fikir,
kalau Michael keluar, saya makin jauh dari matlamat saya.
Saya nak menang dan nak Liverpool berjaya, macam waktu saya membesar dulu.
SELAMAT DATANG THATCHERS BEIRUT
Saya budak nakal di perumahan awam.
Dari usia dua ke empat tahun,
saya selalu main di tanah kosong, menendang apa saja berbentuk bulat.
Stoking bergulung, buah...
Balik dengan luka, lepuh dan darah penuh di badan.
Saya ke sekolah anggap diri pemain bola sepak.
Saya cakap dengan sendiri tentang pemain bola sepak.
Saya mempunyai obsesi kepada Kelab Bola Sepak Liverpool.
Kali pertama saya cuba sertai Anfield, saya enam ke tujuh tahun.
Tak boleh digambarkan. Memang hebat.
Mengagumkan.
Rasa cinta dan semangat.
Disambut Rush!
Macam dadah. Mengkhayalkan. Itu saat yang menarik perhatian saya.
Itu dia, trofi musim ini, dimenangi oleh juara England, Liverpool.
Legasi Piala Eropah.
Saya ada impian yang sama yang saya mahu capai.
Tapi apabila saya rasa itu mustahil...
ia mengecewakan.
Pasukan itu tak cukup bagus untuk menang Liga Juara-Juara.
Pasukan itu tak kompetitif di peringkat domestik.
Tersasar jauh.
Sebab itu Michael Owen keluar Liverpool.
JULAI 2004 10 BULAN SEBELUM ISTANBUL
Bertenggek dalam bahaya, namun penuh rasa ingin tahu,
peminat Liverpool guna apa saja untuk melihat pasukan mereka minggu ini,
ketika skuad kalai pertama berkumpul sebelum musim baru.
Pada awal tahun 2004, saya memasuki tahun terakhir kontrak saya.
Liverpool ialah cinta hati saya.
BEKAS PEMAIN TENGAH LIVERPOOL
Saya nak kekal di Liverpool selama yang boleh.
Ada orang buat gambar itu?
Saya nak gambar ini untuk Instagram nanti.
Saya berusia 31 tahun pada musim 2004/05.
Sudah tiga tahun di Liverpool.
Tapi kadangkala saya hilang fokus.
Oh, dia terjatuh, Dudek. dan Forlan menjaring! Kesilapan besar!
Saya benci diri saya sebab itu.
Orang asyik kerap baca dalam akhbar
yang jurulatih perlukan penjaga gol baru.
PEJAGA GOL BARU KEUTAMAAN
Semoga penonton faham dengan loghat Perancis saya.
Saya dah lama di Liverpool, tapi secara peribadi,
saya keluar masuk skuad. Saya jarang bermain.
Tapi apabila Rafa dilantik, kami semua bermula dari bawah.
Jadi saya fikir, "Ya, okey. mungkin saya berpeluang bermain."
Saya bersama Liverpool selama 13 tahun.
Saya beralih daripada pemain pinjaman...
BEKAS PEMAIN PERTAHANAN
...kepada tiba-tiba ada pengurus baru yang saya harap boleh beri saya
peluang bermain dan tunjuk kebolehan saya.
Saya pemain yang tak dikenali.
Saya main empat perlawanan simpanan, jaringkan 10 gol.
Tapi ada khabar angin yang Rafa Benítez menonton
beberapa perlawanan simpanan.
Saya fikir, "Jika dia tonton,
saya ada peluang main musim ini."
Apabila pengurus baru masuk,
kami tak nak beri dia pilihan untuk tak pilih kami.
Terutamanya bila kami nak kontrak baru,
dan kami tak banyak tahun mendatang yang bagus.
Didi Hamann antara kawan baik saya.
Rafa pasti sudah jangka stereotaip orang Jerman yang berdisiplin.
Dia pula sebaliknya.
Ya, saya kerap merokok dan minum bir.
Saya hisap 10 ke 12 rokok sehari sebab saya rasa saya perlu.
Saya tak rasa ia menjejaskan fizikal saya, sebab jika menjejaskan,
saya akan berhenti.
Semudah itu.
Bila Didi Hamann datang waktu pagi dan dia minum air,
itu tandanya dia minum alkohol malam sebelumnya.
Saya ingat malam pertama saya keluar dengan Didi.
Dia baru seminggu di kelab.
Kami berseronok malam itu. Dah nak balik, tapi tiada teksi.
Didi kata, "Saya carikan teksi."
Saya fikir, "Macam mana dia tahu nak cari teksi?"
Dia terbaring saja di tengah jalan.
Saya kata, "Saya cuma baring atas jalan, kalau tak, tiada siapa berhenti."
Tak boleh naik teksi, nak balik rumah, perlu tidur,
dan kami perlu berlatih keesokannya.
Kami bawa dia masuk teksi.
Dia baru nak jalan, tingkap turun,
dia jenguk kepala keluar tingkap dan tanya, "Mana saya tinggal?"
Saya tak tahu. Balik dulu.
Harap pengurus baru susun pemain dan manfaatkan sebaiknya...
kebolehan mereka.
Saya rasa dari awal, Rafa melihat pasukan,
dan dia fikir, "Perlu usaha jangka panjang."
Apabila Liverpool ambil saya,
mereka cakap, "Kita perlu lawan kelab terbaik Eropah."
Tapi sejak hari pertama,
saya nampak yang kami tiada 11 pemain terbaik,
dan kami tiada skuad terbaik,
jadi kami perlu bersaing dengan cara lain.
Berlatih bawah Rafa, agak pelik.
Tiada bola,
cuma ada kon sekeliling padang,
Rafa pula akan kata, "Bola di kon A,
bola di kon D, bola di kon F,"
dan kami terpaksa lari ke tempat sepatutnya.
Sangat berbeza berbanding yang saya dah biasa.
Rasa berdisiplin ketat.
Dia akan lihat semua pemain, kemudian dia kata,
"Awak perlu dua ela lebih tinggi. Awak perlu satu ela ke kanan lagi."
"Awak perlu dua ela ke dalam."
Dia lihat kami sebagai bidak di atas papan catur, atau sebagai nombor.
Memang luar biasa bekerja dengan seseorang yang begitu teliti.
Semua orang fikir, "Aduhai! Kenapa kita berlatih begini?"
Saya pentingkan kesempurnaan, jadi saya suka ketelitian.
Saya suka analisis sesuatu.
Hanya satu sentimeter lebih tinggi atau rendah,
itulah beza antara kejayaan dan kekalahan.
Inilah cara hidup saya.
Semasa kecil,
ayah saya beri buku nota.
Saya akan luangkan masa yang lama memikirkan sesuatu,
berulang kali dalam fikiran saya.
Saya akan tulis setiap barisan dalam buku nota ini,
daripada setiap perlawanan untuk pasukan sekolah saya.
Saya akan tulis statistik, seperti matlamat,
rating biasa, jaringan ke gol.
Saya mula menganalisis pergerakan dan ciri-ciri permainan.
Tanpa sedar, saya ada cara tersendiri melihat permainan bola sepak.
Saya kongsi ini kepada pemain,
untuk bantu tingkatkan prestasi mereka dan pasukan lebih lagi.
Hal kecil membezakan segalanya.
Dengan pemikiran begini, anda sempurnakan permainan anda.
OGOS 2004 9 BULAN SEBELUM ISTANBUL
Mulakan permainan!
Selamat datang ke Gillette Soccer Saturday, hari pertama musim baru
selepas satu musim panas paling dramatik.
Saya bayangkan saya sebelah Stevie G.
Boleh dikatakan permulaan musim itu bawah kendalian Rafa Benítez
adalah satu mimpi ngeri.
Larian pantas dan hantaran bola hebat. Pastinya. Itu dia!
Satu-kosong Bolton Wanderers!
Giggs sepak, Silvestre lagi!
Siasatan Sepanyol ke atas Liverpool mungkin baru akan bermula.
Permulaan yang paling teruk.
Inilah yang kami tak mahu.
Satu lagi permainan teruk, tiada kualiti, tiada idea,
tapi kritikan terbesar adalah pasukan tak melawan.
Alonso menghantar kepada Downing!
Saya ingat perlawanan itu.
Middlesbrough ke depan lagi. Hasselbaink. Dia temui Zenden!
Permainan yang teruk.
Peminat Liverpool beredar sebelum penghujung perlawanan. Cukuplah.
Mereka pakai baju kelab. Tolonglah, main untuknya!
Cole... Menemui jalan masuk!
Tiada semangat, tiada motivasi, sakit mata tengok.
Benítez perlu sedar.
Crouch tak dijaga. Tiang jauh. Ini dia!
Crouchy pun menjaringkan mata.
Seteruk itu keadaannya.
Wright-Phillips ke depan.
Sentuhan Carragher meninggalkan Dudek dengan tugasan. Ini Anelka!
Tak guna.
Satu lagi mimpi ngeri untuk dilupakan penjaga gol Liverpool, Jerzy Dudek.
Dudek memang membazir ruang saja, dia tak cukup bagus.
Musim ini musim paling sukar dalam kerjaya bola sepak saya.
Chaplow.
Ya Tuhan, inilah dia.
Oh, masuk gol sendiri!
Djimi Traoré menjaring ke gol sendiri dalam gaya lucu!
Apa benda yang Traoré fikirkan?
Penamat yang hebat untuk pemain pertahanan.
Burnley, gol Piala Liga pertama mereka menentang Liverpool selama 36 tahun.
Saya tak sangka betapa teruknya kita. Liverpool memang teruk.
Di Eropah pun, kami sangat teruk.
Sangat teruk.
Liverpool dalam bahaya!
Gol cantik!
Semua pemain yang main malam tadi main dengan teruk.
Saya fikir, inilah yang paling teruk.
Saviola!
Di Eropah, peminat Liverpool meletak harapan.
Saya rasa semua emosi. Tak bernilai, tak guna, tak cukup bagus.
Tiada mata, Liverpool mempertaruhkan nasib di Eropah hingga ke saat akhir.
Satu lagi peluang apabila Olympiacos ke Anfield dalam beberapa minggu.
Ada masanya kami fikir,
bolehkah kami kembali jadi kelab besar?
NOVEMBER 2004 6 BULAN SEBELUM ISTANBUL
Dah lama saya tak tengok mereka bermain seteruk itu.
Tiada semangat, tiada keinginan. Teruk betul.
Saya sangat ambil berat tentang Liverpool.
Ia menyakitkan. Macam sakit fizikal.
Mencabar bagi mental bila keadaan tak berjalan lancar.
Kami boleh rasa emosi di bandar.
Boleh tak pemain tunjuk semangat? Boleh tunjuk lebih komitmen?
Kelab bola sepak dan bandar yang beremosi.
Semua di dalamnya beremosi.
Dia patut minta maaf kepada peminat Liverpool di sana malam tadi.
Pasukan ini tak main bola sepak mengikut Liverpool dulu.
Tiada juang, tiada jiwa, tiada semangat.
Semasa saya sertai Liverpool,
ada budaya mengikut emosi.
Bola sepak perlukan lebih daripada itu.
Jika kita beremosi, kita takkan jumpa jalan untuk berjaya.
Stratego!
Ini Stratego, permainan strategi hebat oleh Milton Bradley untuk dua pemain.
Pantas, mudah dimainkan dan menyeronokkan...
Semasa kecil, ayah belikan permainan Stratego untuk saya.
Di Sepanyol waktu ini, inilah satu-satunya.
Pada musim panas, kami ke pergunungan di Madrid.
Kami bertanding dengan kawan-kawan.
Saya ada rakan sekolah yang cekap.
Suatu hari, saya kalah dan saya sangat sedih.
Saya menangis di rumah, di bilik saya.
Kekalahan beri pengajaran lebih daripada kemenangan.
Saya mula sedar
lebih penting untuk bermain dengan akal, berbanding hati.
Saya tak kalah lagi.
Saya perlu ajar pemain saya
bermain dengan akal dan bukan saja hati.
Permainan saya tentang emosi.
Semangat, keinginan, komitmen.
Demi lencana, kelab dan keluarga.
Ia dalam diri saya,
dan saya rasa dia nak mengubah dan bentuk semula diri saya.
Tiada apa boleh puaskan hati dia.
Saya suka mendesak pemain saya.
Bagi saya itulah kuncinya.
Kejayaan datang daripada desakan.
Bagi saya, dia tak menilai, tak percaya dan tak mahu saya.
Saya sentiasa jelas saya nak jadi pemain Liverpool,
dan pemain Liverpool saja.
Tapi dengan keraguan dan kedinginan sebegitu,
menjadi sebahagian pasukan
di mana saya tak percaya boleh bersaing di tempat teratas,
ketika itulah saya tertarik dengan tawaran lain.
Nama Steven Gerrard dikaitkan dengan berpindah dari kelab kampungnya.
Jika hilang pemain macam Gerrard,
mereka perlu terima mereka bukan lagi kelab besar.
Dari sudut pandangannya,
jika dia mahu jadi pemain antarabangsa terbaik,
dia perlu bermain di tahap tertinggi yang dia tiada di Liverpool.
Gerrard mahu bermain secara tetap di peringkat dunia.
Maksudnya Liga Juara-Juara dan bermain perlawanan akhir.
DISEMBER 2004 5 BULAN SEBELUM ISTANBUL
Kiraan detik menuju Liga Juara-Juara yang wajib dimenangi Liverpool
telah bermula.
Hanya kemenangan menentang Olympiacos di Anfield menjamin kemaraan.
Musim sejuk bagi Liverpool.
Ketujuh dalam liga, mereka tak jaringkan gol.
Mereka perlukan gol malam ini.
Mereka bermain untuk kelangsungan dalam Liga Juara-Juara.
Perlawanan yang amat penting.
Satu-satunya yang buat kami bertahan
ialah Liga Juara-Juara.
Liverpool sudah pun kalah kepada Olympiacos di Greece.
Mereka ketiga dalam seksyen mereka.
Kemenangan saja mungkin tak cukup untuk Liverpool ke pusingan 16 terakhir.
Mereka perlu menang dengan cemerlang.
Kita perlu menang dengan dua gol.
Menang saja tak cukup.
Kemudian tajuk akhbar sebelum perlawanan
menambah tekanan kami.
GERRO: MENANG ATAU SAYA KELUAR
Saya tak gembira dengan perkembangan kelab ini sejak dua tahun lalu,
dan buat kali pertama dalam kerjaya, saya fikir tentang
kemungkinan untuk keluar.
Saya suka masuk Liga Juara-Juara, begitu juga yang lain,
dan kami sedar betapa pentingnya itu untuk kelab bola sepak
dan untuk diri kami sendiri.
Saya nak main dalam Liga Juara-Juara, semudah itu.
Kami hampir sedia untuk permulaan perlawanan Liga Juara-Juara ini.
Yang penting, ia mesti kemenangan untuk Liverpool.
Kejayaan di Eropah amat bermakna kepada peminat.
Ia sebahagian daripada warisan, sebahagian daripada jiwa kelab ini.
Rafa Benítez berkeputusan tukar penjaga gol.
Jerzy Dudek di bangku simpanan pada malam penting untuk Liverpool.
Saya susah nak terima yang saya tak bermain.
Sangat penting untuk saya jadi penjaga gol nombor satu.
Itu hidup dalam diri saya.
Jadi mental saya terkesan kerananya.
Rancangannya bermula dengan baik, bawa peminat bersama kami...
bawa diri kami di depan.
Rivaldo.
Tapi tiba-tiba...
Masih Rivaldo. Masih Rivaldo!
Situasi ini nampak dicipta khas untuk kehebatan gaya Brazil Rivaldo.
Itu dia. Sepak rendah dan Kirkland tiada!
Bola dipukul rendah masuk ke jaring!
Malang buat Liverpool.
Kini, Liverpool perlu jaringkan sekurang-kurangnya tiga gol.
Itu dia wisel separuh masa pertama, dan keadaan tak memihak Liverpool.
Waktu itu,
saya fikir tentang Steven Gerrard tinggalkan Liverpool.
Liverpool perlu berusaha dengan sangat keras sekarang.
Apabila keadaan jadi teruk,
jika pemain kecewa dan pasrah dengan takdir mereka,
anda perlu beri mereka jalan penyelesaian.
Stratego, permainan strategi daripada Milton Bradley.
Rafa Benítez tak pernah takut membuat perubahan.
Perubahan dia malam ini mengejutkan.
Pemain muda, Sinama-Pongolle dan Neil Mellor.
Awak rasa ini akan jadi pemain yang ubah keadaan kita?
Tak, tak juga.
Susah untuk tak rasa gementar sebagai pemain muda.
Kami perlu jaring tiga gol.
Wisel berbunyi untuk permulaan separuh masa kedua.
Peluang jelas tidak memihak kepada Liverpool.
Ia memerlukan usaha luar biasa.
Sinama-Pongolle membelok ke dalam padang.
Sinama-Pongolle masih kuasai bola namun hantaran tak temui Kewell.
Sebarang penggantian adalah satu risiko.
Gerrard.
Tendangan cantik.
Sorakan tercetus bila Mellor jatuh ke padang.
Kalau berjaya, awak genius. Kalau tak, awak buat silap.
Sudah tentu kami rasa ragu
sebab kami tiada pasukan yang hebat.
Kami fikir, cukupkah gol dalam pasukan untuk kami mara?
Kami perlu tiga.
Kewell, tendang melepasi pertahanan. Meluru ke kawasan penalti.
Kewell melorongkan bola. Sinama-Pongolle menjaring!
Itulah yang mereka dan Anfield mahukan. Kini, satu-satu.
Mereka perlu dua gol lagi tanpa gol balas.
Ada peluang. Carragher jatuh. Tiada sepakan penalti.
Pongolle menyeberang. Peluang di sini. Finnan menjaringkan gol.
Tepat ke jaring. Liverpool dapat mata.
Neil Mellor menjaringkan gol.
Mungkin ini tak penting. Kami perlu jaringkan satu lagi gol.
Baki masa 10 minit.
Gelombang demi gelombang serangan.
Semua di Anfield berdebar.
Emosi saya meluap-luap.
Setiap serangan balas, setiap hantaran ke depan,
kami boleh dengar penonton mula percaya.
Ketika itu kami rasa semangatnya.
Perasaan yang ajaib.
Carragher.
Cara saya bermain...
adalah tentang sayang.
Tentang semangat.
Gerrard!
Memang cantik!
Jaringan mengagumkan! Mengagumkan!
Sangat hebat! Pukulan sangga berkuasa!
Hebat!
Liverpool tiga, Olympiacos satu.
Steven Gerrard.
Anda tak boleh bayangkan Liverpool tanpa dia.
Adakah tempat 16 terakhir cukup untuk pujuk dia kekal dalam pasukan?
Apakah malam ini beri kesan kepada keputusan kekal atau keluar pasukan?
Saya tak rasa kejayaan satu malam di Anfield cukup.
Steven Gerrard ialah kapten dan inspirasi Liverpool.
Tapi untuk berapa lama lagi?
Prestasi terbarunya untuk Liverpool menarik perhatian
pasukan dengan perbelanjaan terbesar dalam bola sepak, Chelsea.
GERRARD SEDIA KE CHELSEA
Akhbar pagi ini mendakwa kapten Liverpool
bersedia untuk pindah ke Chelsea dengan gaji 125,000 paun seminggu.
Pasukan yang dibeli oleh Abramovich.
Lampard menyerang! Oh, Lampard menjaring!
Bakat bernilai 76 juta paun direkrut ke London Barat.
José Mourinho bawa Chelsea ke tahap luar biasa.
Saya rasa saya istimewa.
Ini kelab yang jadi buah mulut dalam bola sepak Eropah,
dan mereka nak beli pemain terbaik di England dan Eropah.
Stevie kedua-duanya.
KAMI MAHU GERRO
Chelsea sentiasa sasarkan bakat terbaik.
Steven pemain yang hebat dan prestasinya mantap.
Saya dan ejen saya terima panggilan daripada Chelsea.
Mourinho menelefon, pengurus terbaik di dunia,
tawar kontrak lumayan, yang pastinya buat orang tertarik.
Chelsea berbelanja besar.
Ada jaminan kejayaan di sana.
Semua orang mahu mereka memenangi Liga Juara-Juara.
Tentang Liverpool, Gerrad akan pergi?
Jika gaji 150,000 seminggu itu betul,
sangat susah untuk pemain kata,
"Saya takkan pindah dari kelab ini ke kelab itu."
Mustahil saya boleh ketepikan hubungan saya dengan Liverpool.
Tapi saya nak jadi seberjaya mungkin.
Bila mereka tawarkan,
saya buntu nak buat keputusan.
Peminat Liverpool menipu diri
jika mereka fikir dia takkan ke Chelsea.
Saya menyokong Liverpool selama 25 tahun.
Steven Gerrard, kalau awak dengar, awak kapten kelab hebat kami.
Awak kelahiran Liverpool.
Kalau awak tinggalkan pasukan, itu satu penghinaan.
Mental saya koyak. Fikiran saya betul-betul berserabut.
Di luar padang latihan Liverpool, penyokong membuat rayuan.
Stevie mungkin perlukan sokongan.
Periksa keadaan dia, beritahu betapa hebatnya dia.
Tapi Rafa Benítez takkan buat begitu. Dia sangat tak beremosi.
Sebagai jurulatih,
jika pemain terbaik kita fikir nak keluar,
kita perlu cuba faham sebabnya dan yakinkan dia
yang kita boleh cuba pendekatan berbeza.
Saya bukan jenis yang menunjukkan emosi.
Jadi, satu-satunya cara saya ada...
Atau boleh buat adalah kerja lebih keras.
Kami buat video semua perlawanan,
dan kami analisis semua yang berlaku di padang.
Kami nak betulkan banyak perkara.
Bola sepak ialah sukan emosi.
Tapi sebagai jurulatih, kita perlu fokus kepada kerja kita,
dan tak bazirkan tenaga kepada gangguan di sekeliling.
Rafa fanatik, pagi, tengah hari dan malam,
bercakap tentang taktik, permainan dan pemain.
Setiap kali saya berbual dengan Rafa, cuma bola sepak saja.
Siapa tahu tentang bola sepak?
Boleh alih ini?
Makan, minum, tidur bola.
Dua penyerang, dua pemain pertahanan.
Di mana jurangnya?
Satu lawan satu, perlu begitu. Posisi badan.
- Macam itu saja dia tahu. - Jadi... Pergi!
Boleh pertahankan dia?
- Tak. - Sebab saya halang awak.
Kalau terserempak dengan dia di koridor mahupun di dapur.
Dia akan guna apa saja objek untuk gambarkan tentang bola sepak.
Jadi berapa ramai kita ada? Dos, cuatro, seis.
Pemain ini, mereka bebas untuk bergerak.
- Keterlaluan? - Ya, melampau.
Mereka fikir saya gila.
Tapi saya tahu
cara saya bekerja dan buat sesuatu
bawa saya kepada kejayaan.
Benítez, sentiasa memberi arahan.
Hantaran hebat, sisi, gol!
Hamann.
Oh, itu dia!
Kami mula membina sesuatu. Semakin biasa dengan pengurus.
Setiap sistem adalah apa yang saya catat semasa buat nota.
Ini ketika saya berusia 19 tahun. Semua sesi latihan saya.
Gerrard menendang lagi. García! Liverpool menjaring gol!
Semua orang mula faham cara dia fikir bola sepak.
Liverpool mara ke pusingan lapan terakhir Liga Juara-Juara Eropah.
Pemain yang tak percaya dengan tindakan kita,
kita perlu buat mereka percaya.
Saya fikir, kami di jalan yang betul.
Luis García... mencuba nasib. Gol yang hebat!
Gol cantik, malam indah!
Salah satu prestasi paling matang dan cemerlang
oleh pasukan Inggeris di Eropah yang saya pernah saksikan dalam bertahun-tahun.
Apabila prestasi meningkat,
pemain mula percaya kami boleh buat pencapaian besar.
Beberapa saat lagi. Bertahanlah, semua.
Wisel penamat! Liverpool sah ke separuh akhir Liga Juara-Juara.
Prestasi luar biasa dari Liverpool,
yang sukar percaya pencapaian mereka.
Dalam fikiran saya, bagi setiap penyokong Liverpool,
musim itu sangat penting
untuk peluang mengekalkan kapten kami.
MEI 2005 3 MINGGU SEBELUM ISTANBUL
Dalam bola sepak, akan ada separuh akhir Liga Juara-Juara antara pasukan England
apabila Liverpool menentang Chelsea.
Alamak.
Chelsea ialah juaranya!
Liga Perdana Inggeris Barclays tidak pernah memiliki
juara selayak ini.
Chelsea pasukan terbaik di negara ini.
Mereka lalui musim terbaik.
Campeones!
Campeones! Olé, olé, olé!
Itu jadi lebih penting kerana,
sejak enam bulan sebelumnya, mereka cuba beli kapten kami,
dan terbuka tentangnya.
CHELSEA TERUS MENGEJAR GERRARD
Chelsea menunjukkan sikap angkuh.
Mereka ada duit Abramovich, pemain bintang dari seluruh dunia,
dan mereka ada Mourinho yang angkuh,
dan mereka yakin boleh menang.
Seronok dapat masuk separuh akhir.
Saya bertuah. Saya tak pernah kalah separuh akhir.
Saya datang dengan ego saya...
besar!
Sekarang lebih besar!
SEPARUH AKHIR LIGA JUARA-JUARA
Tiada beza antara Liverpool dan Chelsea menjelang perlawanan kedua ini.
Ia akan diputuskan di Anfield malam ini.
The Reds dianggap pasukan lemah berbanding Chelsea yang hebat,
yang telah menewaskan pasukan Rafa Benítez tiga kali musim ini.
Ini besar untuk kelab,
besar bagi kami sebagai pasukan, tapi ia besar bagi saya.
Sebab saya dikaitkan dengan Chelsea dan perbualan dengan Mourinho,
sebab saya tahu peminat tak gembira, saya mahu berada di pihak yang menang.
Orang kata separuh akhir perlawanan paling menyakitkan untuk kalah.
Anda boleh nampak ketegangan pada wajah pemain.
Jerzy Dudek baru saja dipanggil semula ke pasukan Liverpool.
Rafa jumpa saya dan kata,
"Jerzy, awak kembali bermain."
Saya beritahu diri, "Aku dah sedia."
Kami boleh rasa ketegangannya.
Semua orang boleh merasainya. Rafa, pemain, peminat.
Rafa sangat fokus kepada Mourinho.
Rafa paling ingin kalahkan Mourinho lebih daripada yang lain.
Awak memang nak kalahkan Jose?
Saya cuma nak menang.
Saya nak menang untuk Liverpool.
Tapi sebab itu Chelsea,
dan Mourinho jurulatihnya...
Itu pastinya motivasi tambahan.
Malam ini, pertarungan ke perlawanan akhir.
Sama ada Liverpool atau Chelsea akan jadi finalis Liga Juara-Juara.
Suasana hangat.
Campuran pelbagai emosi.
Bukan sekadar menyokong Liverpool, tapi juga menghalang Chelsea.
Boleh rasa suasananya.
Tapi kami perlu bersabar, macam dalam catur.
Riise.
Gerrard dengan ruang. Hantar ke arah Baroš.
Bola menyeberang garisan?
Gol!
Golkah?
Saya tak tahu, tapi saya harap tak.
Sebab saya tahu itu buat orang geram.
Tapi adakah gol?
Sangat tipis.
Realitinya gol itu diberikan. Itu saja.
Lampard kali ini. Diselamatkan baik oleh Dudek.
Semua pemain tahu apa mereka perlu buat.
Main dengan akal, bukan hati.
Cabaran hebat, kali ini oleh Gerrard.
Kami teratur, kami kukuh.
Jamie Carragher hebat merebut bola!
Rasa macam semua yang kami usahakan kini menjadi.
Liverpool berada di ambang perlawanan akhir Piala Eropah.
Mereka hanya boleh menyanyi sepenuh hati, beri semangat kepada pasukan.
Masanya tiba untuk Liverpool bermain dalam satu lagi perlawanan akhir Piala Eropah.
Rafa Benítez dan pasukannya telah kembali ke masa silam.
Sama macam dulu-dulu.
Walaupun mereka banyak duit, pemain hebat dan José Mourinho.
Tapi mereka tiada sejarah kami.
Bandar ini.
Anfield.
Steven Gerrard, adakah dia akan pertimbangkan
meninggalkan kelab yang baru mara ke pusingan akhir Piala Eropah?
Kelab yang mengalir dalam jiwanya.
Selamat tinggal, Mourinho!
Rafa, Rafael! Rafa, Rafael! Rafael Benítez!
Sorakan kuat di penghujung permainan,
sebab kami sungguh tak percaya apa yang baru berlaku.
Semua orang akan ke bandar, semua keluar.
Pembantu Rafa Benítez kata,
"Jika sesiapa balik malam ini sebelum pukul empat pagi, awak akan didenda."
Rafa kononnya cakap dia tak tahu tentang itu,
pembantunya yang cakap.
Tapi saya pasti Rafa Benítez tahu
yang tiada seorang pun balik sebelum pukul empat pagi.
Ejen pelancongan di seluruh bandar,
sibuk cuba mencari pesawat untuk peminat ke pusingan akhir di Istanbul.
Akhirnya kami tiba di Lapangan Terbang John Lennon.
Lebih 30,000 peminat Liverpool dijangka tiba di Istanbul
bagi akhir Liga Juara-Juara,
ketika mereka menentang pasukan pilihan, AC Milan.
Ini perlawanan terbesar pasukan mereka dalam 20 tahun.
Ini yang terbaik.
Kelima dalam liga dan kita boleh jadi Juara Eropah.
Saya tak sangka.
Liverpool akan menjulang piala untuk kali kelima!
Ayuh, Redmen.
Dalam penuh keyakinan, satu lagi pesawat memasuki terminal
dalam acara terbesar dan tersibuk dalam sejarah lapangan terbang.
Saya cuma nak ke sana. Tak sabar. Kita akan julang piala.
Kelab ini dibina dalam Liga Juara-Juara dan Piala Eropah.
Kelab British lain tak boleh dibandingkan. Kami akan bawa pulang piala.
- Apabila Saints - Apabila Saints
Berarak masuk
Paling seronok, dapat pegang ini.
Tiket pusingan akhir Piala Eropah. Istanbul.
Rafa Benítez!
Bagi penyokong Reds, tak kisahlah cara ketibaan, datang saja.
Pesawat, kereta api, trem, bas... Walaupun teksi jarak jauh yang aneh.
Jalan-jalan di Istanbul kini mula sibuk dengan peminat.
Tiada hotel kosong kini di bandar.
Oh, hebat! ! Ini yang terbaik.
Penyokong datang melawat untuk melihat pasukan mereka di Turki.
Berharap wira mereka boleh menang.
Ayuh, awak boleh!
Semakin hampir ke perlawanan,
semakin saya yakinkan diri kami boleh menang.
Tapi saya baru sedar...
Kami lawan pasukan terbaik di dunia, AC Milan.
Bila teliti nama ahli pasukan mereka, rasa lucu.
Sebab semuanya ternama.
Setiap mereka menempa nama.
Mereka ada Ancelotti, pengurus Liga Juara-Juara terbaik sepanjang zaman.
Maldini, antara pemain pertahanan terhebat pernah disaksikan perlawanan.
Terbaik.
Jaap Stam, tegak dan tinggi sosoknya, pernah menangi Liga Juara-Juara.
Clarence Seedorf, pernah memenangi Piala Eropah dengan dua kelab lain.
Gattuso yang memenangi Liga Juara-Juara bersama AC Milan.
Kemudian mereka ada Shevchenko, yang merupakan penyerang terbaik dunia,
dan boleh dikatakan pemain terbaik di dunia waktu itu.
Mereka bukan saja pemain bertaraf dunia.
Mereka pemain terhebat sepanjang zaman.
Kami rasa hebat.
Kami dah capai objektif
yang kami tetapkan pada awal musim.
Berada di Istanbul untuk perlawanan akhir.
Awak tahu cara menjaringkan gol menentang Liverpool
dan cara kalahkan, Jerzy Dudek, penjaga gol Poland?
Ya, kami tahu caranya.
Beritahu saya caranya.
Esok awak tengok.
Sudah lewat tengah malam di sini,
tapi masih ada beribu-ribu penyokong Liverpool di dataran ini.
Apa saja yang berlaku di padang,
nampaknya peminat Liverpool datang ke sini untuk berseronok.
Saya tak boleh tidur sebab...
esok perlawanan akhir Piala Eropah.
25 MEI 2005 4 JAM SEBELUM PERLAWANAN AKHIR
Keterujaan semakin terasa.
Beberapa jam lagi sebelum perlawanan Eropah terbesar Liverpool dalam 20 tahun.
Bolehkah Liverpool kembali mencipta sejarah?
Sebelum kita ke stadium,
Rafa tunjuk sebuah video.
Video kemenangan semua Piala Eropah
Liverpool pada tahun 70-an dan 80-an.
Piala Eropah pasti dimenangi.
Bruce Grobbelaar lagi, mencuri tumpuan.
Terlepas!
Liverpool ialah Juara Eropah!
Untuk kali keempat.
Seronoknya!
Merseyside sangat gembira.
Apabila saya mula-mula menyertai pasukan Liverpool,
saya belajar banyak perkara secara perlahan-lahan.
Saya mula sedar apa maksudnya
bagi peminat, bagi bandar, dan emosi di sebalik semua itu.
Ia menyentuh hati kami.
Kami nak buat sesuatu untuk bandar ini.
Itulah hubungan istimewanya.
Peminat dan sejarahnya adalah kelab.
Sebagai anak jati Liverpool,
bila melihatnya, saya juga nak jadi sebahagiannya.
Saya nak tinggalkan legasi.
Saya nak beri peminat harapan dan kepercayaan.
Sebahagian daripada tanggungjawab saya adalah untuk buat orang rasa bangga.
Selepas video tamat, kami kata, "Giliran kita untuk cipta sejarah."
PUSINGAN AKHIR
Dengarlah suasana ini.
Mereka akan pastikan sorakan mereka didengari malam ini.
Bila pandang atas, Liverpool ada di mana-mana.
Lautan merah.
Ia tentang fokus sepenuhnya dan sedia untuk bertempur.
Begitu banyak kelemahan dan kritikan,
tapi inilah peluang untuk mengubah segalanya.
Kita akan bermula di sini.
Liverpool menentang AC Milan, perlawanan akhir Liga Juara-Juara 2005 di Istanbul.
Ini dia malam paling penting dalam hidup saya.
Ini peluang kami untuk mencipta sejarah.
Liverpool bermula dan akan mula dengan baik di sini.
Traoré, di sisi padang dan hantaran yang goyah daripadanya.
Dua puluh satu tahun menunggu saat ini.
Saya kata, "Jangan buat silap."
Kaká. Traoré. mendekati.
Pengadil beri tendangan percuma kepada Milan.
Ujian pertama untuk Jerzy Dudek.
Sepakan percuma dan jaringan gol!
Maldini! Mungkin baru seminit memasuki perlawanan!
Permulaan yang teruk untuk Liverpool.
Ada lima atau enam pemain dalam pasukan Liverpool
yang belum sentuh bola, dan Milan mendahului satu kosong.
Perkara pertama adalah jangan beri gol kedua.
Milan, menyerang di sini.
Ini Shevchenko. Shevchenko menyeberang. Dua-kosong.
Peluang makin jauh,
dengan satu dunia memerhati.
Kaká. Ke arah Crespo.
Crespo melepasi. Mungkin tiga-kosong! Tiga-kosong!
Separuh masa pertama yang sangat mengejutkan bagi Liverpool.
Permainan mereka huru-hara.
Tiga-kosong, ini sudah berakhir.
Wisel separuh masa pertama berbunyi.
Tiada peluang untuk Liverpool.
Perasaan saya kaku.
Kami rasa malu nak pandang penyokong.
Bukan ini sejarah yang kami nak cipta.
Kalah tiga-kosong pada separuh masa pertama,
kalau perlawanan lain, tentu kami saling marah.
Yang ini sikit pun tak, diam saja.
Saya bingung, saya rasa kami semua sama,
cuba memahami apa yang baru jadi.
Saya rasa malu dengan prestasi diri saya dan pasukan.
Kemudian, kekecohan berlaku.
Kami marah, "Kau patut buat ini. Kau patut jaga dia."
Bertengkar dan bergaduh,
"Ini salah kau. Kau tak buat begini dan begitu."
Ketara yang pasukan tak keruan.
Saya dengar, tapi saya fokus tentang apa yang saya perlu buat sekarang.
Kami ada 15 minit untuk ubah keadaan.
Rafa beritahu Djimi Traoré yang dia akan keluar.
Dia kata, "Traoré, mandi."
"Traoré, mandi."
Bagi saya, permainan dah tamat. Habis.
Dia sedih, dikeluarkan daripada perlawanan terbesar dalam hidupnya.
Djimi pergi mandi.
Didi Hamann diarah panaskan badan, sebab dia akan masuk separuh masa kedua.
Reaksi pertama saya ialah,
"Apa saya perlu buat sekarang, Rafa?"
Kita ketinggalan tiga mata lawan bintang dunia.
Peluang untuk bangkit boleh dikatakan kosong.
Tapi saya keluar, mula panaskan badan,
dan yang terakhir saya nampak ialah Djimi tanggalkan jersi
dan jalan bogel ke bilik mandi.
Tangan saya bersandar pada dinding, cuma berfikir.
Saya sangat kecewa dengan diri saya.
Saya tahu saya kecewakan bukan saja ahli pasukan, tapi kelab saya.
Jadi saya dipenuhi perasaan negatif.
Selepas Djimi pergi mandi,
ahli fisioterapi beritahu Rafa, Steve Finnan,
pemain pertahanan kami cedera dan tak dapat teruskan.
Saya cuma ingat Rafa diam sekejap.
Kemudian dia kata, "Finnan, mandi."
Kemudian Rafa diam lagi.
"Traoré, keluar mandi."
Rafa datang, kata, "Djimi, awak masuk."
Saya tanya, "Apa maksud jurulatih?" "Lekas. Masuk balik. Awak main."
Djimi keluar, perlu tukar baju sekali lagi, pakai semula jersi.
Didi Hamann masuk semula.
Saya kembali ke bilik persalinan,
dan orang pertama saya nampak ialah Djimi Traoré,
yang baru berjalan ke bilik mandi.
Saya kata, "Saya main." Dia kata, "Siapa keluar?" "Entah."
Saya tak tahu apa jadi.
Sedikit huru-hara.
Keadaan huru-hara. Memang.
Rafa mula menconteng di papan putih.
Kita perlu cari penyelesaian.
Saya fikir tentang cara mencari penyelesaian.
Dalam situasi sebesar itu, kami perlu lebih daripada taktik.
Kami dengar pengadil mengetuk pintu, panggil kami untuk separuh masa kedua.
Semuanya jadi gila. "Masuk semula."
Semua berlaku pantas saya tak sempat faham pun.
Fikiran kami bercelaru.
Saya masih tak tahu apa jadi.
Pada separuh masa kedua, ada rasa takut, "Ini boleh jadi dahsyat."
Tapi saya takkan lupa,
dalam terowong untuk keluar, kami boleh dengar penyokong...
menyanyi, "You'll Never Walk Alone."
Jalan terus
Dengan harapan dalam hati
Kau takkan berjalan sendirian
Ia bagai lagu pujian.
Biasanya, kalau tiga-kosong, peminat takkan menyanyi untuk kami.
Tapi peminat Liverpool menyanyi, "You'll Never Walk Alone."
Kau takkan berjalan sendirian
Kau takkan berjalan...
Peminat masih bersama kami.
Kami tak boleh kalah begitu saja.
Kami terhutang budi untuk cuba sedaya upaya.
Melainkan kita dapat balasan paling hebat daripada Liverpool,
mereka takkan menang.
Kami nak tunjuk sebab kami di sini. Bersatu dan cuba buat sesuatu.
Milan bermula separuh masa kedua, cara mereka berhenti, dengan dominasi.
Bola jauh ke depan. Hamann kawal bola.
Peluang daripada Riise!
Tandukan, Gerrard! Ya, gol daripada Steven Gerrard!
Dia melambai kepada peminat sebelah sana. "Ayuh, percaya!"
Milan tiga, Liverpool satu dan mungkin kebangkitan melalui Steven Gerrard.
Saya mula sedar, walaupun penting main guna akal,
kita tak boleh lupa untuk bermain dengan hati kita.
Hamann, 25 ela dari gol.
Tak menjaring, tapi Šmicer mungkin.
Terus daripada Vladimir Šmicer!
Barulah terasa suasana di Istanbul!
Permainan nampak berakhir pada separuh masa pertama,
tapi nampaknya ini mungkin bukan Mission: Impossible.
Milan tiga, Liverpool dua.
Mereka tahu kami akan berjuang untuknya,
dan kami takkan mengalah.
Serius bertempur.
Liverpool tiba-tiba menguasai serangan di tengah.
Rafa mahu saya menyerang,
dia mahu saya ambil risiko dan lebih lari ke depan.
Tiada pasukan pernah bangkit daripada 3-0 dalam final Piala Eropah untuk menang.
Ini yang ke-50.
Saya macam kembali ke zaman kanak-kanak di laman sekolah...
emosi menguasai diri, dan saya James Carragher di sana.
Budak yang menendang bola di jalanan.
Saya ingat lagi saya terus bawa bola, dan saya tak buat begitu.
Jamie Carragher untuk Liverpool.
Gerrard di sana! Gerrard jatuh selepas diasak dan penalti diberikan.
Siapa yang akan sepak penalti?
Steven Gerrard pilihan yang ketara.
Rafa selalu tukar pemain penalti setiap perlawanan. Pelik.
Xabi Alonso akan menyepak.
Memori lama, semua kisah ini.
Rafa kata, "Xabi, awak sepak."
Tapi itu penalti pertama saya sebagai profesional.
Jejaka 23 tahun ini dalam musim pertamanya di England,
yang terlepas separuh musim sebab cedera.
Saya rasai saat itu, makna sepakan penalti.
kekurangan pengalaman.
Sepakan itu...
sangat penting untuk...
untuk kelab, perlawanan, saya dan semua orang.
Alonso boleh melengkapkan kebangkitan paling luar biasa di sini.
Dia selamatkannya!
Rasa bagai masa terhenti.
Alonso menyepak semula!
Lalu Mission: Impossible tercapai!
Liverpool ketinggalan tiga mata lima minit lalu!
Kini lihatlah skornya.
Tak pernah ada perlawanan akhir Liga Juara-Juara seperti ini.
Wah!
Ketika itulah saya fikir mungkin ini semua dah takdir.
Kita mungkin di ambang perlawanan akhir Piala Eropah terhebat.
Kita akan ke masa tambahan.
Ke arah Serginho, bijak bawa ke bawah.
Masuk ke kawasan penalti!
Dipesongkan oleh Carragher. Boleh ke mana-mana.
Dia boleh masuk jaringnya sendiri.
Kami sangat ditekan oleh AC Milan.
Kami lontar badan, lontar segalanya ke depan.
Kami bertahan sekuat tenaga.
Kaká bawa menyeberang!
Dan Traoré, wira!
Bagi saya, saat itu, peluang kedua
untuk tunjuk sifat saya,
kekuatan saya dan tunjuk kepada dunia kemampuan kami.
Hanya tiga minit masa tambahan. Tiga sama.
Bola masuk, jaringan tandukan diselamatkan Dudek! Satu lagi penyelamatan hebat Dudek!
Bagaimana dia boleh sempat?
Hanya beberapa saat, milisaat.
Saya fikir, "Bagaimana saya selamatkannya?"
Luar biasa aksi penjaga gol Poland ini.
Semua kritikan yang saya terima,
saya tunggu saat ini hingga ke akhirnya.
Penalti akan jadi penentu.
Perlawanan bola sepak yang luar biasa.
Jamie Carragher menolak kasar Jerzy Dudek.
Dia mula tolak saya.
"Ayuh, Jerzy. Ayuh."
Dia mula menjerit.
Ganggu mereka. Kita perlu buat.
Kita takkan berada dalam posisi ini lagi. Ingat tahun 1984.
Ingat Grobbelaar. Ganggu mereka.
Saya masih ingat sampai ke hari ini bila saya tutup mata.
Saya nampak dia pakai jersi hijau dan seluar pendek merah,
dan cuba alih perhatian pihak lawan.
Terlepas!
Buat apa saja yang termampu. Apa saja.
Saya kata, "Okey, Bruce buat kaki spageti. Dia bergerak sedikit."
"Okey, mungkin... mungkin saya buat sikit."
Dudek. Menentang Serginho.
Yang terlepas!
Permulaan terbaik untuk Liverpool.
Didi Hamann akan ambil penalti pertama Liverpool.
Rafa datang dan kata, "Awak ambil yang pertama."
Benítez tahu segalanya tentang penalti.
Dia kata peluang saya 91 peratus lebih baik
bila saya tendang bola melepasi paras pinggul ke sebelah kiri saya.
Hamann, untuk beri kelebihan kepada Liverpool.
Cukup! Dan Liverpool di depan.
Dudek lambai kedua-dua tangan kepada Pirlo.
Pirlo menendang. Dan Dudek menyelamatkan!
Ini dia.
Dida bergerak. Bergerak salah arah. Dua-kosong untuk Liverpool.
Tomasson.
Dia berjaya.
PENALTI
John Arne Riise.
Tapi Dida mencapainya.
Milan kembali semula.
Kaká boleh menyamakan kedudukan di sini.
Penuh keyakinan oleh Kaká.
Šmicer. Larian yang panjang.
Itu dia menyepak.
Tergelincir masuk ke jaring!
Liverpool mendahului tiga-dua.
Jika Milan terlepas ini, bermakna Liverpool menang trofi.
Penyerang terhebat di Eropah pada masa ini, Andriy Shevchenko.
Dia mahu bola segera.
Tentunya, jika dia terlepas, Liverpool, walau penuh berliku,
memenangi Liga Juara-Juara.
Rafa, apabila melibatkan statistik, dia yang terbaik.
Kami ada kod.
Gol terbahagi kepada enam petak.
Dia kongsi maklumat ini.
"Andriy Shevchenko suka 1 dan 4."
Shevchenko!
Dudek selamatkan
untuk Liverpool!
Walaupun banyak rintangan,
pasukan yang ketinggalan 3-0 pada separuh masa pertama...
Liverpool kini memenangi Liga Juara-Juara!
Jalan terus dengan harapan dalam hati.
Perlawanan luar biasa.
Malam yang mereka takkan lupa.
Liverpool juara Eropah.
Luar biasa.
Tidak pernah ada kisah bola sepak yang sedramatik,
dan menakjubkan sebegini.
Hebat.
Liverpool,
2005!
Inilah kemuncak bola sepak, bagi saya.
Sesuatu yang anda langsung tak sangka boleh berlaku.
Melangkaui impian anda.
Saya rasa macam mimpi!
- Piala itu balik ke tempat asalnya! - Ya!
Saya lalui banyak masa kecewa.
Tapi bila dikenang, saya jadi sebahagian perjalanan yang hebat.
Masa yang mengagumkan.
Kami rasa sangat puas hati atas pencapaian kami,
kerana ia bermakna bagi peminat dan bandar ini.
Saya di alam mimpi!
Kami kini sebahagian daripada sejarah Liverpool dan itu...
Perasaan dan keistimewaan yang hebat.
Kami buktikan sesuatu tak berakhir selagi belum berakhir.
Melihat betapa bermakna bagi peminat,
itu sesuatu yang saya takkan lupa.
Perjalanannya mencabar,
penuh emosi...
tapi hakikatnya saya peminat dan salah seorangnya.
Saya yang bertuah dapat keluar dan cuba lakukannya.
Inilah impian kami semasa kecil.
Saya nak jadi sebahagian sesuatu yang dikenang pada tahun-tahun mendatang.
Saya dapat capai impian.
Bukannya saya tak rasa emosi.
Saya cuma susah luahkan
sebab ada banyak emosi.
Anda rasa bangga, anda rasa kepuasan.
Anda rasa istimewa.
Saya kenang Rafa dan dia jurulatih terbaik saya pernah bekerjasama.
Dulu, saya tak fikir begitu,
tapi untuk kerjaya saya,
dan seseorang yang bantu saya ke tahap seterusnya,
Rafa Benítez memainkan peranan penting.
Dalam sejarah bola sepak,
ada pemain, pasukan dan pengurus lebih baik di kelab ini,
tapi bagi saya tiada saat lebih hebat
dalam sejarah Liverpool berbanding di Istanbul.
Terjemahan sari kata oleh F. Syazwani